બીજીતરફ જીપીસીબીની નોટિસના કારણે જેતપુરના 1500 જેટલા કારખાના બંધ થતા 40,000 કરતા વધારે મજૂરોના બેરોજગાર બનવાની શક્યતા છે. આ અંગે મજૂરોનું માનીએ તો તેમની રોજીરોટી છીનવાઈ રહી છે. મોટા ઉદ્યોગોના કારણે નાના ઉદ્યોગોને નોટિસ આપવી યોગ્ય નથી. જો ઉદ્યોગો બંધ થશે તો આગામી દિવસોમાં મજૂરોએ પણ રસ્તા પર ઉતરવાની તૈયારી દર્શાવી છે. તેમજ ઉધોગો ઠપ્પ કર્યા વિના પ્રદુષણ અટકાવવા માટે સાડી ઉદ્યોગમાં સ્ટીમ પ્રોસેસ કરી ગેરકાયદેસર ચાલતા ગ્રે ટુ પેક યુનિટ પર કાર્યવાહી કરવી જરૂરી હોવાનું પણ મજૂરોએ કહ્યું હતું.